Rower skiet makker per ongeluk dood ná inwoner terugveg | Maroela Media
"Die eienaar van die huis in Crossroads het geslaap toe hy omstreeks 01:00 iemand in sy kombuis hoor loop het. Hy het gaan ondersoek instel en op 'n onbekende man afgekom, met wie hy in 'n geveg betrokke geraak het," het kapt. Frederick van Wyk, polisiewoordvoerder van die Wes-Kaap, Vrydag gesê.
Die huiseienaar het die verdagte oorweldig, waarna die verdagte om hulp geroep en nog drie verdagtes hul opwagting gemaak het.
Een van die verdagtes het op die huiseienaar geskiet, maar die medepligtige, met wie hy gestoei het, getref. Die verdagte is op die toneel dood.
"Twee van die verdagtes is ook tydens die voorval gewond en een is ongedeerd. Die gewonde verdagtes is onder polisiebewaking na 'n hospitaal geneem. Die ander verdagte is in hegtenis geneem."
Die polisie het op twee vuurwapens beslag gelê.
"Een van die vuurwapens behoort aan die verdagte wat sy medepligtige geskiet het en die ander vuurwapen aan een van die ander verdagtes. Die vuurwapens sal vir ballistiese toeste gestuur word om te bepaal of dit in ander misdrywe gebruik is."
Drie verdagtes sal na verwagting op 3 Januarie in die Athlone-landdroshof verskyn op aanklagte van moord, huisroof en die besit van onwettige vuurwapens.
[Foto's] 'Hoë-impak-botsing' eis vier
LOL, hierdie is beslis my gunsteling storie van die week. Is bly die huiseienaar het nie seergekry nie.